25.7.2022
DA
Den Europæiske Unions Tidende
L 196/5
(22)
I artikel 2, nr.
17), i forordning (EU) 2019/2088 defineres en bæredygtig investering som en investering i en økonomisk aktivitet, som bidrager til et miljømæssigt eller socialt mål, eller en investering i menneskelig kapital eller økonomisk eller socialt dårligt stillede lokalsamfund, forudsat at sådanne investeringer er til væsentlig skade for nogen af disse mål, og at de virksomheder, der investeres i, følger god ledelsespraksis.
Princippet om ikke at gøre væsentlig skade er særligt vigtigt for finansielle produkter, der har bæredygtige investeringer som deres mål, da overholdelse af dette princip er et nødvendigt kriterium for at vurdere, om en investering opfylder det bæredygtige investeringsmål.
Dette princip er imidlertid også relevant for finansielle produkter, der fremmer miljømæssige eller sociale karakteristika, når sådanne finansielle produkter foretager bæredygtige investeringer, idet de finansielle markedsdeltagere bør oplyse, hvor stor en andel de bæredygtige investeringer, der er foretaget, udgør.
De finansielle markedsdeltagere, der udbyder finansielle produkter, der fremmer miljømæssige eller sociale karakteristika, og som til del foretager bæredygtige investeringer, eller finansielle produkter, der har bæredygtige investeringer som sit mål, bør således give oplysninger om princippet om ikke at gøre væsentlig skade.
Princippet om ikke at gøre væsentlig skade hænger sammen med oplysningerne af de vigtigste negative indvirkninger af investeringsbeslutninger på bæredygtighedsfaktorer.
Derfor bør oplysninger om finansielle produkter vedrørende princippet om ikke at gøre væsentlig skade forklare, hvordan der er taget hensyn til indikatorerne for negative indvirkninger.
Da disse oplysninger hænger nøje sammen med Europa-Parlamentets og Rådets forordning (EU) 2020/852 (4), bør der desuden kræves supplerende oplysninger om tilpasningen af investeringerne til de minimumsgarantier, der er fastsat i nævnte forordning.
(23)
For at sætte slutinvestorerne i stand til bedre at forstå de investeringsstrategier, der udbydes, bør de finansielle markedsdeltagere anvende bæredygtighedsrelaterede oplysninger på websteder til at gøre nærmere rede for de emner, der offentliggøres på en koncis måde i dokumenter forud for aftaleindgåelse, og til at give yderligere oplysninger, der er relevante for disse slutinvestorer.
Inden en aftale indgås, bør de finansielle markedsdeltagere informere slutinvestorerne om, at der findes mere produktspecifikke og detaljerede oplysninger på webstedet, og give dem et link til de pågældende oplysninger.
(24)
Webstedets produktoplysninger bør indeholde yderligere detaljer om den investeringsstrategi, der anvendes for det pågældende finansielle produkt, herunder politikken for vurdering af god ledelsespraksis i de investering­ smodtagende virksomheder og de metoder, der anvendes til at måle, om det finansielle produkt opfylder de miljømæssige eller sociale karakteristika eller opfylder bæredygtige investeringsmål.
Desuden bør de finansielle markedsdeltagere på deres websted offentliggøre en klar, kortfattet og forståelig sammenfatning af de oplysninger, der gives som led i den periodiske rapportering.
(25)
Med hensyn til indholdet af de periodiske oplysninger, der kræves i henhold til artikel 11 i forordning (EU) 2019/2088, bør de finansielle markedsdeltagere offentliggøre et minimumssæt af standardiserede og sammenlignelige kvantitative og kvalitative indikatorer, der viser, hvordan hvert finansielt produkt opfylder de miljømæssige eller sociale karakteristika, som det fremmer, eller det bæredygtige investeringsmål, som det tager sigte på at nå.
Disse indikatorer bør være relevante for udformningen af og investeringsstrategien for det finansielle produkt som beskrevet i de oplysninger om det finansielle produkt, der gives forud for indgåelse af en aftale.
For at sikre overensstemmelse mellem oplysninger forud for indgåelse af en aftale og periodiske oplysninger bør de finansielle markedsdeltagere i deres periodiske oplysninger navnlig rapportere om de specifikke bæredygtighedsin­ dikatorer, der er nævnt i oplysningerne, der gives forud for indgåelse af en aftale, og som anvendes til at måle, hvordan de miljømæssige eller sociale karakteristika opfyldes eller det bæredygtige investeringsmål nås.
(26)
Det er nødvendigt at sikre, at slutinvestorerne har et klart overblik over det finansielle produkts investeringer.
De finansielle markedsdeltagere bør derfor i de periodiske rapporter, der kræves i henhold til artikel 11 i forordning (EU) 2019/2088, give oplysninger om indvirkningerne af det finansielle produkts 15 største investeringer.
Disse største investeringer bør udvælges på grundlag af de investeringer, der tegner sig for den største andel af investeringerne i løbet af den periode, der er omfattet af den periodiske rapport, beregnet med passende mellemrum til at være repræsentative for referenceperioden.
Hvis færre end 15 investeringer tegner sig for halvdelen af det finansielle produkts investeringer, bør de finansielle markedsdeltagere dog kun give oplysninger om disse investeringer.
For at sikre tilstrækkelig sammenlignelighed over tid bør de finansielle markedsdeltagere desuden foretage en sammenligning fra år til år af deres periodiske rapporter for mindst de fem foregående perioder, forudsat at der foreligger periodiske rapporter for disse perioder.
(4) Europa-Parlamentets og Rådets forordning (EU) 2020/852 af 18. juni 2020 om fastlæggelse af en ramme til fremme af bæredygtige investeringer og om ændring af forordning (EU) 2019/2088 (EUT L 198 af 22.6.2020, s. 13).